### Beslutninger

Byrådet kunne ikke tiltræde forslaget i byrådets møde den 17. december 2025 i overensstemmelse med erklæring fra Teknisk Udvalg af 15. december 2025.

Velfærdslisten de Rød-Grønnes byrådsgruppe henholdt sig til deres oprindelige forslag.

###

BESLUTNINGSFORSLAG FRA Jasmin Berg

Beslutningspunkter:

At 1) Taksten for leje af bådplads på kommunens naturgrunde fastsættes til 1300 kr./ år / plads fra år 2024. Beløbet pristalsreguleres årligt.

At 2) Lejen kan nedsættes ved indgåelse af lejeaftale med en lejerforening med et beløb svarende til det for kommunen sparede beløb til administration af udlejningen. Tilsvarende kan lejen forhøjes på pladser hvor kommunen stiller faciliteter til rådighed for lejerne.

At 3) Lejerne tilbagebetales det for meget indbetalte beløb for år 2024 og år 2025, hvor taksterne i henhold til vedtaget budget 2026 blev fastsat til henholdsvis 3447 kr./ år og 2947 kr. / år

Motivering:

En evt. takstregulering af lejen for bådpladser på kommunens naturgrunde bør behandles i en synlig og belyst myndighedsbehandling og ikke som et hengemt bilag til kommunens budget.

Borgerne skal gives mulighed for at blive hørt og have en retssikkerhed.

En takstforhøjelse af den størrelsesorden som besluttet i budgettet vil være et brud på den kontrakt lejerne i dag har med kommunen, hvor lejen er et beløb, der pristalsreguleres hvert år.

Da der ikke findes en lejelov til at sikre lejerne rettigheder som f.eks. hvordan lejen reguleres, er lejernes eneste mulighed at anlægge en civilretssag mod kommunen for kontraktbrud. Med udgifter til følge. Det har ingen lejere midler til.

David Kjeldsen som ved [adresse] har en historie tilbage til 1930 hvor det var de tætboende arbejderfamilier i Århus by der fandt et fristed her. Der er stadig mange mindrebemidlede borgere der lejer bådpladser på naturgrundene, men mange forlængede ikke kontrakten, da kommunen krævede en lejeforhøjelse på 160 % for 2024. Båden blev solgt og pladserne står nu tomme.

Vi skal værne om fristederne for byens borgere og vi skal som myndighed og magthaver behandle vores borgere ordentlig.

Kommunen skal ikke tjene på at borgerne bruger de naturgrunde, som vi over skatten alle betaler til. Det giver ikke mening at tale om markedsværdi af brugen. Men kommunen, fællesskabet skal selvfølgelig heller ikke have udgifter til driften af nogle bådpladser som kun nogle har adgang til.

Jf. også kommunalfuldmagten.

Om takstfastsættelsen.

Se vedhæftet prisregulering for bådleje ved [adresse] Nils Mathiesen, lejer ved [adresse]

Se flg. henvendelse fra Nils Mathiesen, lejer ved [adresse]:

”Vi har flere gange gjort Teknik og Miljø opmærksom på priser for bådpladser i omegnskommunerne og senest ved mail af 27.8.2025.

- Nordlige del af [adresse] (få km syd for [adresse] Kr. 1435 pr år.

- Odder, [adresse], lidt nord for [adresse], og ejet af [adresse] – årlig leje: 650.

- Nappedam Bådhavn – årlig leje: 1000

- (Bemærk, at havnens faciliteter følger med i lejeprisen)

- [adresse] (Følle få km nordlig for [adresse]) - årlig leje: 400

- (Kr. 400 Inklusive fortøjning ved bro, opbevaring på vinterplads, grill plads)

- Tangkrogen – årlig leje ca. 1800.

Ved simpel gennemsnitregning fremkommer en pris på kr. 1.057. Og denne pris er reelt for høj, idet den inkluder [adresse], [adresse] og Tangkrogen. Tangkrogen er et stykke sand men har mange faciliteter. Uden disse havne/steder er gennemsnitspris kr. 525.”

Velfærdslisten i [adresse] den 20.10.2025

Villads Kristensen og Bodil Lauritsen.

### Sagsforløb

Udvalg: [adresse]

Dato: 29-10-2025

Ragna Bruun: 44

Fremsendes til Teknisk Udvalg til behandling i henhold til beslutning i byrådets møde den 29. oktober 2025.

Udvalg: Teknisk Udvalg

Dato: 05-11-2025

Ragna Bruun: 3

Der var foretræde til sagen, hvorefter udvalget stillede spørgsmål til forvaltningen. Udvalget besluttede herefter at udsætte sagens behandling med henblik på besvarelse af udvalgets spørgsmål til sagen.

Udvalg: Teknisk Udvalg

Dato: 10-11-2025

Ragna Bruun: 6

Udvalget besluttede at udsætte sagens behandling med henblik på forvaltningens besvarelse af udvalgets spørgsmål til sagen, som blev stillet på mødet den 5. november 2025.

Udvalg: Teknisk Udvalg

Dato: 26-11-2025

Ragna Bruun: 2

Forvaltningen orienterede om, at man på baggrund af bemærkningerne fra de foretrædende har bedt Advokatfirmaet Zacharias Winther om at genforholde sig til mulighederne i sagen. Udvalget besluttede herefter at udsætte sagens behandling.

Udvalg: Teknisk Udvalg

Dato: 15-12-2025

Ragna Bruun: 5

Et flertal i udvalget kunne ikke tiltræde forslaget.

Bodil Lauritsen kunne tiltræde forslaget.

Kristian Kjeldsen tog forbehold.

Marius Overgaard, Iben Lauritsen, Paw Berg og Sten Krogh kunne ikke tiltræde forslaget.

John Iversen var forhindret i at deltage i udvalgets behandling af sagen den 15. december 2025.